Antakeligvis var sagaen skrevet av biskop Arnes nevø, Arne Helgeson, som etterfulgte sin onkel i 1298. Andre mulige forfattere er de andre geistlige som var knyttet til bispestolen på Skálholt i Arne Helgesons tid. Sagaen ble sannsynligvis skrevet kort tid etter biskop Arnes død i 1298, og den er skrevet med et tydelig formål, å ære en av kirkens store helter på Island, og å sikre og styrke de seirene kirken hadde hatt på 1200-tallet.